text: Privat cirkus i Bramdrupdam
  03 juni 2010 kl. 13.57
  Cirkus Krone kom til byen i dag - nærmere betegnet Bramdrupdam i Kolding Kommune, hvor beboerne på et bofællesskab skulle have deres helt egen forestilling. Kun for dem og deres venner.
  Det er altid noget særligt, når et cirkustelt pludselig bliver rejst - men for beboerne på bofællesskabet var det noget helt specielt i dag.
  De er alle handicappede. , og Cirkus Krone er kommet for at lave en lukket forestilling kun for dem og deres venner.
  
  Dejligt publikum 
  En af artisterne sagde, at det var et godt publikum, for alle var så glade for det, de oplevede. 
  Ditte Viuf,  en af beboerne, er blind. Alligevel så hun frem til at høre aftenens forestilling - og især til at høre hestene, der vrinsker. 
  En anden beboer, Henrik Nielsen, havde en lidt anden præference. Han så frem til at opleve ikke blot hestene, men også pigerne i trapez'en. 
  Forventningen til den store aften var så stor, at også rejsningen af teltet samlede et publikum. Der var også opvarmning og træning, så beboerne fik en lille forsmag på aftenens strabadser.
  